Ajnabiy ovchi Qirg‘izistonda tog‘ echkilarini ovlab kelgani ma’lum bo‘ldi

Qirg‘izistonga tog‘ echkilarini ovlash uchun kelib ketgan ajnabiyning ijtimoiy tarmoqlardagi fotosuratlari qirg‘izistonliklarning g‘azabini keltirdi. Bu haqda K-News xabar qilmoqda.

 Skrinshot: Instagram
Andres Santos Shroyeder muvaffaqiyatli o‘tgan ovining foto hisobotini o‘zining Instagram’dagi sahifasiga joylab, ov Issiqko‘l hududida uyushtirilganligini ma’lum qildi.

 Skrinshot: Instagram
Nashr qilingan fotosuratlar bilan tanishgan qirg‘izistonlik foydalanuvchilar norozi bo‘lib, Andres Qirg‘izistonga yana qaytib kelsa, hayvonlarga nisbatan qanday ish tutgan bo‘lsa, unga nisbatan ham shunday ish tutilishi haqida ogohlantirgan.

 Skrinshot: Instagram
Qirg‘izistonda bu kabi jonivorlarni ov qilish uchun chet ellik fuqaroning litsenziyasi bo‘lgan-bo‘lmaganligi noma’lum.

 Skrinshot: Instagram
Arxar va tog‘ echkilari yo‘qolib ketayotgan hayvonlar turiga mansub bo‘lishiga qaramasdan, Qirg‘izistonda ularni ovlashga ruxsat beruvchi litsenziya beriladi. Ta’kidlanishicha, bu kabi litsenziyaning narxi 25 ming dollarga yaqin.